
Spuroj de miaj paŝoj 


Spuroj 
Posttagmezo 


Mi kuŝas en verda herbo 

kaj pensas nenion 

La vualnuboj postkuras sin 
malaperas 

por reaperi pli longe for 

en sama daŭra ludo 

La folioj super mi 

kliniĝas unu al alia 
flustrante nekonatajn sekretojn 
kiujn la vento kaŝaŭskrultas 
kaj diskonigas al la mondo 
La sunradioi haltas sur folioj 
kai lasas sin luli 

lacaj de la longa vojaĝo 

por subite eksalti en la herbon 
kaj kaŝi sin en ĝi 

La birdoj dormas 

Abeloj muŝoj birdoj 

okupas ilian lokon 

kaj ilia senĉesa zumado 
dormigas min 

Mi kuŝas en verda herbo 

kaj pensas nenion 


La gutoj 


Mi aŭdas ilin 

mi aŭdas ilin kviete frapantaj 
sur la trostreĉita tendo 

mi aŭdas ilin 

silente surglitantaj 


ĝin 

kiel se ili ne volus ĝeni 
mian pacon 

lli aŭdiĝas kiel lulkanto 
delonge forgesita sed nun 
rememorata 

en la koro 

Melankolia estas ilia voĉo 
kiel estas melankoliaj 
miaj pensoj 

kiam kviete kvazaŭ timeme 
glitas sur la tendo 

la pluvaj gutoj 


La reveno 


La ŝtonoj kuŝas sur siaj lokoj 
nur pli rondaj 

nur pli glataj 

de la multaj pluvoj 

la arboj kreskas sur la samaj lokoj 
eble pli grandaj 

ilia ombro pli vasta 

pli da birdoj en iliaj branĉoj 
la domoj la homoj la bestoj 
ĉio estas kiel antaŭe 

La homoj kun siaj voĉoj 
agrable afablaj 

la domo kiu iam estis hejmo 
la ŝtonoj kiuj iam sukcesis 
transdoni sian varmon 

al la nudaj piedoj 

la arboj kies branĉoj 

kutimis luli min 

kiam mi tion postulis de ili 
ne estas kiel antaŭe 


Mlaj pensoj estas for de ili 

mia sopiro alie 

fremde rigardas ilin miaj okuloj 

la piedoj ne plu nudaj 

ne povas senti la varmon de la ŝtonoj 
nek la ŝtonoj povas rekoni mian paŝon 


Al la vespero 


Al la vespero 

mi krias mian doloron 

al la sangruĝa vespero 

de la tago de la vivo 

Mi ne aŭdas 

la rekrion de la silento 

de la nokto alproksimiĝanta 
senŝue 

sub la murmurantaj arboj 
kiuj etendis siajn ŝtelemajn 
branĉojn 

tiel ke la koro ektremas 

kaj klopodas kaŝi sin 

en la bruston 

Pli laŭte levigas mia 

krio 

al la sangruĝa vespero 
kiam 

guto po guto 

la ruĝo malaperas lasante min 
sola 

kun la kruela nokto 

la murdemaj hranĉoj 

la arboj 


Spuroj de miaj paŝoj 


La ondoj ankoraŭ ne vekiĝis 
de la nokta dormo 

la sablo 

seka ne ankoraŭ varma 
ŝutiĝas sub la piedoj 

la spuroj post ili 

estas profundaj kaj longe videblaj 
malantaŭ mi 

Longa estas la vojo 

al la leviĝama suno 

la piedoj laciĝas 

la koro deziras reen 

La sunleviĝo vekas la ondojn 
la vento salute rapidas al ĝi 
Kiam la piedoj turniĝas 

for estas jam 

la spuroj de miaj paŝoj 

la vojo reen nekonata 
nevidebla la celo 

La koro ektremas en silenta timo 
kaj ekbatas pli forte 


Homo 


Vi vagas 

serĉanto 

kaj ne scias kion trovi 

Vi ne konas la ceion 

de via serĉado 

nekonata estas al vi la direkto 
Vi nun iras kaj serĉas 

iras kaj serĉas 

eterna vagabondo 

La vojo plenas je serĉantoj 
same sencelaj 

same sendirektaj 

same vagabondaj 

Aliaj faris la saman vojon antaŭ vi 
aliaj faros ĝin post vi 

Sed vagu 

serĉanto 

vagu kaj serĉu 

ĉar se vi haltas 

estos la fino por vi 

La fino 

serĉanto 


Ne staru tie 

kaj sentu ĝenon 

Vi havas ia saman rajton 
stari tie 

kiel iu ajn alia 

Vi havas ia saman rajton 
vivi tie 

kiei iu ajn alia 

Vi havas ia saman rajton 
ami tie 


kiei iu ajn alia 

Vi havas ia saman rajton 
senti ĝenon tie 

kiei iu ajn alia 

Do staru tie 

kaj semu ĝenon 


Mi ŝatus trovi vorton 

vorton simplan 

vorton ĉionenhavan 

vorton kiun vi 

— kaj ĉiuj aliaj — 

tuj komprenus 

kaj ekĝojus pro ĝi 

Mi ŝatus trovi vorton 

kiu alportus ĝojon en vian koron 
kanton al via orelo 

ridon sur vian vizaĝon 

Mi ŝatus trovi vorton 

vorton simplan kaj ĉionenhavan 


Mi similas al vi 

Mi havas kapon kiel vi 
Mi havas du brakojn kiet vi 
Mi havas korpon kiel vi 
Mi havas piedojn kiel vi 
Kaj du orelojn mi havas 
du okulojn nazon buŝon 
tute same kiel vi 

Mi havas koron kiel vi 
Mi havas sentojn kiel vi 
Mi havas pensojn kiel vi 
Mi similas al vi 

homo 


Nun 


Via loko estas tie ĉi 
kaj via tempo nun 
Malesperi pro hieraŭ 
aŭ esperi pri morgaŭ 
estas tempoperdo 
Via loko estas tie ĉi 
kaj via tempo nun 


Vico 

Homo post homo 

longa serpento 

cent- kaj milpieda 
Homoj en vico 

Silentaj sen protesto 

Tio estas ilia sorto 

Kaj la unuaj restas unuaj 
kaj la lastaj ciam restas 
lastaj 


Egaleco estas daŭra revo 

revo de miloj 

revo de ĉiuj 

Egaleco estas daŭra revo 

revo enskribita en ĉiuj programojn 
de ĉiuj partioj 

revo promesata de ĉiuj politikistoj 

de ĉiuj partioj 

Sed la egaleco 

kiun ni volas 

ne estas la egaleco 

kiun ili promesas 

Tial egaleco restas daŭra revo revo 
de miloj 


revo de ĉiuj 
Mi iras kaj fajfas 


Jen mi iras 

sen scio pri la teorio pri la kurbita spaco, 
mi iras kaj fajfas, 

en paco kun mi mem. 

Ne ĝenas mian penson la scio, 

ke mi ne havas propran atombombon por defendi min 
kaj krei propran Hiroŝimon, 

nek mi sentas mankon 

je interkontinentala raketo aŭ 
kontraŭraketa raketo. 

Mi iras kaj fajfas, 

kiel se problemoj ne ekzjstus, 

kiel se fajfado estas la sola ago, 

kiu restas farenda. 

Kaj kun mi fajfas aliaj, 

iliaj pensoj plimalpli senzorgaj, 
kontentaj kun si mem. 

Tie, ekstere, staras ankaŭ bomoj, 

sed ne fajfas — 

ili nek havas forton nek emon tion fari. 
Ho ne, ne estas la kurbita spaco, 

nek atombomboj aŭ raketoj la problemo, 
ne, ne estas tio... 

Sed ni iras kaj fajfas daŭre kaj senzorge. 
Kiam falos la unua ŝtono? 


Transe 


Tagoj neniam venonta 


La akvosupro kaptas la nubojn, 

ombron de birdo, 

la ruinon de la sunsubiro. 

La mola balailo de la krepusko 

balaas kaj balaas, 

la aĵoj deformiĝas, ŝanĝiĝas, forviŝiĝas en nenion. 
La mateno kuŝas fore en la valo 

aŭ sur la alia flanko 

de la forgesitaj arbaroj — 

ekblovo de iam sonĝitaj vojaĝoj, 

sur ŝtuparo de la disfalanta lunlumo 
sidas la sopiranto kun sia plumo 

kaj trinkas tagojn neniam venontajn — 

la sopiro kvietiĝas 

kaj kantas la kanton de la sendomuloj — 
la memoro turnas sin for, 

prujno fluas super la kuirangulo — 
renoviĝo estas mensogo kun buklaj haroj. 
Baldaŭ niaj vocoj estos ŝpinitaj en groto 
de sentema mallumo. 


Carl-Emil Englund 
La rajdanto kaj la ĉevalo 


Longe mi vojaĝis. Longe. 

La ĉevalon mi ne trinkigis. 

La cevalo ŝanceliĝas sub la selo. 

Mi spronas lin per varma voĉo. 

Mi flustras al li: Mi amas vin. 

Laca estas la ĉevalo. Laca. 

Blanka ŝaŭmo. Polvoplenaj kolharoj. 
Li ĝemas sub mi. Mi petas lin: 


Eltenu! Mi diras al li: Nu, bona, 

bejme ni estas. Li turnas sin. Rigardas min. 
Per la okuloj de mia patrino. 

Bonaj okuloj, profunda malĝojo en ili. 
Longe mi vojaĝis. Longe. 

La cevalon mi ne trinkigis. 

Nu, bona. Tendo de belulino 

malantaŭ la deklivo. Fojno odora. 

Viva fonto. Ĝisgenue vi envadas ĝin. 


Cbgana popolkanto 
Printemposento 


Mi konas la araneajn 

surkanajn retojn ĉe l'akvo, 

la arbarojn erike florplenajn, 

kie treme l'aŭror' malhelas. 

Kaj mi nombris la rojajn digojn 
el brancoj betulaj, brunflavaj, 
krucforme jetitaj de l'vento — 
kaj mi vidis la junajn lutrojn 

en malklaraj rojondoj ĉasadi 
sub herbtufoj balanciĝantaj 

kaj luliĝanta flavgrund'. 

De l'obskur' mi sentis Il'obskuron, 
vivanta en ĝuo, sufero, 

sub la kovra herboplektaĵo, 

ĝi krablas, ŝoviĝas kaj rampas 
kaj kaptas, mortigas kaj manĝas 
kaj naskas kaj mortas por vivi 
revive en tempoj venontaj... 

Mi konas la vojojn de l' akvo, 
kie rojoj murmuras novnaske 
sub la muskoarbaroj humiĝaj, 
sub ondantaj arbkronoj vivplenaj 


je blanko, brun-nigro, krurhasto 
flugonta per plunioj kreskantaj 
sundancen en monta printemp'. 
Ekfajfas la sturn' sen timo, 
rapidas ia vulp' tra l'erik', 
lepor' saltas, ĉasviktimo — 
premiĝas sub ŝu' lumbrik'. 

Min ekvekis vivobruo — 

nun min tenas printempoĝuo, 
eĉ malsato min kanti instigas, 
dum gutas de l'alnoburĝon', 
min printempo ebria igas, 

mi pluiras vagul' sen mon'. 


Dan Andersson 


Ne forgesu havi 
kelkajn florojn en la haroj. 


Vidu ilin velki 
kaj fali 

mortintaj petaloj 
sur 


mortintaj petaloj, 
dum via spontaneco 
via amo 

ankaŭ velkas — 
mortinta espero sur 
mortinta espero. 
Eble 

plastaj floroj 

povas kontroli 

la malrapida morton 
se 

vi nur povus akcepti 
la plastajn homojn 
portantaj ilin. 


Aŭtoro nekonata 
(trovita gluita sur montrofenestro en San Francisco) 
Kvin hispanaj miniaturoj 


Via amo estas kiel vento 
la mia kiel ŝtono, 

kiu estas senmova. 
Freneza mi fariĝos, 

ĉar vitejon, kiu mia estas, 
iu alia rikoltas. 

Entute ne gravas por mi, 
ke la pasero en la aleo 
flugas de unu arbo al alia. 
Veron diras mi al vi: 

se Sevilla estus mia, 

la duonon havus vi. 

Nun mortis mia patrino: 
kaj mia nura ĉemizo 

ne havas iun, kiu lavu ĝin. 


Ho jes, kun dolor' 


Ho jes, kun dolor' burĝono krevas. 
Kial la printempo ne hezitu? 

Kial nia varma vivsopiro 

palan frostamaron ne evitu? 

La burĝono vintre estis selo. 

Kio nova ŝvele ĝin disigas? 

Ho jes, kun dolor' burĝono krevas; 
ĝin doloro ŝiras, 

doloro ligas. 

Ho ne, ne facile gutoj falas. 
Timotremaj peze ili pendas, 
kroĉas sin al branĉo, ŝvelas, glitas — 


pezo ilin tiras kaj etendas. 
Timas kaj malcertas, dissplitiĝas, 
sentas la profundon voki, tiri, 
dum plupendas ili kaj plutremas — 
ili volas resti 

kaj volas iri. 

Kaj kiam nenio helpi povas, 
krevas la burĝono ĝojokrie, 

kiam timo ne plu tenkapablas, 
falas ia branĉguto eŭforie 

kaj forgesas timon pri la novo, 

la korpremon antaŭ ol ĝi iras — 
dum sekundo sentas sin sekura 
en la fido, kiu 

la mondon stiras. 


Karin Boye 
En movo 


"Rapidas knabotra iu strato, 

tiel malplena, ke neniu vekiĝis. 

etan fajfilon li tenas enbuŝe 

kaj blovas en ĝin trilantan tonon." 

Tiel fruestas, ke estas blankningre, 

blanka la sonĝo, nigra la fruo. 

Estas la bildo, sed kion signifas ĝi? 

lon tre gravan, ĉe kiu estas ĝi? 

Estas nenia certa jarsezono, nur frue, 
okazas en 1938, nedifineblan tagon, 

kiam la horo estas inter kvar kaj kvin matene. 
Tiu, kiu sola atestas tion ĉi, estas dujara. 

Se vi lin povas trovi, vi povus ekscii, 

sed sensignifas kaj neeblas, li ja malaperis, 
ESTAS JA LI KIU ESTAS MI, 27 jAROjN AĜA, 
malaperinta dum mi malaperas, ĉu vi vidas? 


Kredu min, ke ne ekzistas ordo, 

ke en ekzistas ia ajn ekstero, 

nek iu, kiu povas ion diri, 

ekzistas domo kaj fera balustrado, 

ĵus ekmoviĝis arbo, daŭras la trilanta tono... 

Vi koinpreneble povas iri tien, vidi la domon, 

la arbojn, balustradon, laktvendejon, Frankegatan, 
ĉio restas ankoraŭ, estas hazardo, 

kaj povus same bone esti kie ajn alie. 

Estas nurtio, kio ĉiam plurestas, 

sed ne tio, kio por ciam restas, 

estas neeble, neeble, neeble: 

TIU, KIUN VI SERĈAS, NE ESTAS EN BILDOJ. 

Kaj ĉio, kio restas, estas nur la bildoj, 

neniu scias, kiu posedis ilin, kaj kion ili signifis, 
kredu min, ke ne ekzistas ordo, ena aŭ ekstera; 
"Etan fajfilon li tenas enbuŝe 

kaj blovas en ĝin trilantan tonon." 

LA MONDO ESTAS PLENA DE FORĴETITAJ BILDOJ, 
kiuj plurestis, neniu scias kial, 

NI DEVAS SAVI ILIN! 

Certe. 


Lars Gustavsson 
lun vi devas ami 


lun vi devas ami, 

eĉ se nur herbojn, riveron, arbon aŭ ŝronon, 
la manon vi devas apogi sur ies ŝultron, 
por ke ĝi, malsata, satiĝu ĉe la tuŝo, 

al iu vi devas, devas, 

tio estas kiel pano, kiel akvogluto, 

devas doni viajn blankajn nubojn, 

viajn sentimajn sonĝbirdojn, 

viajn timemajn nepovbirdojn 


— ie devas esti por ili 

nesto kun paco kaj tenero — 

iun vi devas ami, 

eĉ se nur herbojn, riveron, arbon aŭ ŝtonon— 
ĉar arboj kaj ŝtonoj konas solecon 

— ĉar la paŝoj ĉiam daŭrigas la vojon, 

eĉ se ili haltas por momento —, 

ĉar rivero konas malĝojon 

— se ĝi nur kliniĝas sur sian profundon —, 
ĉar ŝtono ekkonis doloron 

— kiom da pezaj piedoj 

jam iris sur ĝia muta koro —, 

iun vi devas ami, 

iun vi devas ami, 

kun iu vi devas iri 

la saman spuron — 

ho herboj, rivero, ŝtono, arbo, 

silentaj kunirantoj de soluloj kaj stranguloj, 
bonaj grandaj estaĵoj, 

kiuj ekparolas nur, 

kiam homoj eksilentas. 


Ivan Minatti 
La vortoj viaj 


La vortoj viaj, kvazaŭ sem', 
radikas ĝis profund". 
Elvekas min sekretdolor', 
nekuracebla vund'. 

Erodas min amarsoif' 

pri ĉiu via ag'. 

Kaj ĉiu sono kaj rigard' 
reklaras el la vag'. 

La tagoj grizas je nur mi, 
nebulas via sin'. 


Sed klare brilas nia nokt', 
vi regas ĝin sen fin'. 


Karin Bove 


Kvar flavaj baladoj 
l. 


Sur la pinto de la monto 

estas arbo verda. 

Paŝtisto iranta 

paŝtisto venanta. 

La dormantaj olivarboj 

kurbiĝas al varma ebenajo. 
Paŝtisto iranta 

paŝtisto venanta. 

Nek blankajn ŝafinojn nek hundon 
nek bastonon nek amon mi havas. 
Paŝtisto iranta. 

Kiel ombro ora 

vi malaperas en la grenkampo. 
Paŝtisto venanta. 


La tero estis 

flava. 

Ora, ora 

paŝtisto. 

Nek la luno bianka 
nek la steloj brilis. 
Ora, ora 

paŝtisto. 
Vitejistino bruna 
tranĉu la ploron de la vitejo. 
Ora, ora 

paŝtisto. 


Du ruĝaj bovoj 

en la ora kampo. 

La bovoj iras en ritmo 
de malnovaj sonoriloj, 
la okuloj paseraj. 

lli Ŝatas la matenojn 
nebulajn, sed tamen 
traboras la oranĝon 
de la aero, somere. 
Maljunaj jam denaske, 
sen mastro, 

memoras la flugilojn 
sur siaj ŝultroj. 

La bovoj 

iras ciam sopirante 
tra la kampoj de Rut, 
serĉante la spuron, 

la eternan spuron, 
ebriaj de la steloj, 

kaj maĉas siajn plorojn 
Du ruĝaj bovoj 

en la ora kampo. 


IV. 


Sur la ĉielo 

de lekantetoj mi iras. 
Mi pensas ĉivespere, 
ke mi estas sanktulo. 
Mi ricevis la lunon 

en la manojn. 

Sed mi remetis ĝin 
en la universon, 

kaj la Sinjoro premiis min 
per la rozj kaj la brilo. 
Sur la ĉielo 


de lekantetoj mi iras. 
Kaj nun mi iras 

sur ĉi tiu kampo 
savante knabinojn 

de malbonaj amantoj 
kaj donante ormonerojn 
al ciuj knaboj. 

Sur la ĉielo 

de lekantetoj mi iras. 


Federico Garcia Lorca 


Maria 


Maria, vi revsidas 

sur la printempe verda herbejo 
sub la pala betulo, 

kie dormas Jesuo-infano 
en blanka betulŝela lulilo, 
kaj vi rigardas 

la ĉielbluon, 

l'arĝente purajn nubojn. 
Viaj bukloj, Maria, 

estas flavaj kaj helaj, 
bluaj kaj profundaj 

viaj okuloj. 

Delikata vi estas, malalta, 
Maria, 

kaj etaj kaj fajnaj viaj junaj mamoj. 
Mi volas sidi ĉe vi, Maria, 
apogi mian kapon 

sur vian varman genuon, 
al via blua jupo. 

Lasu min revi, Maria, 

je l'odoro de via sino, 
betulfolia kaj rezina! — 
Ĉar nur je l'odoroj, Maria, 
kaj la memoro de | 'kantoj, 
kiujn vi kantis al mi, 

kiam mi etulis, 

kaj je la blankaj foraj nuboj 
balanciĝas mia kredo, 
ekzistas mia kortrankvilo. 
Lasu min kunrevi, Maria, 
pri la paradiza ĝardeno, 
kie l'infanetoj promenas 
en silke blankaj vestoj 


inter sovaĝrozaj arbustoj 

kaj klaraj murmurantaj rojoj, 

kie ruĝaj pomoj pendas 

sur malhelverdaj pomarboj 

kaj turdoj kantas 

en l'orpala vespero. 

Maria, 

friska kaj kvieta venas la nokto, 
la steloj lumiĝas en la spacobluo, 
svagiĝas la nuboj kaj pasas — 

Vi revas, Maria, 

vi ŝvebas al la silenta foro 

sur leĝeraj, arĝente blankaj nuboj 
en la vasta spacobluo 

inter radiantaj silentaj steloj. 


Sigurd Agrell 
Cirko Kludsky. Sidloko n-ro 461 


Cirko. 

Galerio. 

Sidloko n-ro.... 

Kolombina 

malvestas sin, malvestas sin. 
Ĉiuj rigardas. 

Neniu vidas, 

ke ŝi tenas sin je la dentoj. 

Ŝi levas sin. Jam sub la tendo. 
AŬdacaj rimarkoj. 

Hontiga rido. 

Nun fallasas la lastan vualon. 
lli rigardas ŝin, 

mordas per la okuloj 

ŝian molan korpon. 
Aplaŭdas. 


Belajn femurojn ŝi havas. 
Ondantajn mamojn. 
Aplaŭdas 

kaj priridas 

ŝian suferon 

kaj hontigas. 

Vidu: besto 
aplaŭdas homon. 
Homo estas besto. 
Besto estas homo. 
Klapo eksplodas. 

La leonoj hurlegas. 


Sreĉko Kosovel 
Vizaĝo al vizaĝo 


En februaro ĉio vivanta haltiĝis. 

La birdoj nialvole flugis kaj l'animo 
alskrapis la pejzaĝon kiel boato skrapanta 
la kajponton, al kiu ĝi estas ligita. 

La arboj staris dorsoflanke al ni. 

La neĝalto mezuriĝis laŭ mortaj tigoj. 

La piedspuroj maljunis sur la neĝokrusto. 
Sub baŝaro degelis la lingvo. 

lun tagon alvenis io al la fenestro. 

La laboro haltiĝis, mi alrigardis. 

Brulis la koloroj. ĉio tumiĝis. 

La grundo kaj ini eksaltis renkonten. 


Tomas Transtromer 
Unu frato pli 


La mondon ne eblas refari. 
Ne eblas alia rezon'. 
Nun ion vi povas regali: 


alian homon per bon'. 

Sed tio jam estas amaso, 

eĉ steloj nun ridas al vi. 

Ĉar unu maplia povrulo signifas ja fraton pli. 


Stig Dagerman 
Lasita ĉe la lito de Kajsa Lisa, malfrue iun vesperon 


Ĉarmbrila nimf', fulma rigardo, 
estas haven'por mia am-ardo, 
vana fervoro 

nun ek al adoro 

de Morfe', la sonĝo-di', 

nur je lum' de lunradi'. 

Pordo fermita. Fenestro samas. 
Jam vian kapon ĉapo ornamas 
kaj la peruk' sur ŝnur' 

jam pendas de la mur'. 
Ekdormu je muzikplezur', 
ekdormu je muziltplezur'. 

De fringo jus, ĵus Kajsa Lisa, 
venis la kant' vesperon ĝisa. 
Suno jam foras, 

ĉielo jam oras, 

estas la soleca hor'. 

Nun mi pensas al amor'. 

Pluvon kun vent'kaj tondro muĝa 
sekvas la ark' brulfajre ruĝa 
kun strioj de verdblu', 

plenigas nin kun ĝu' 

post la pluvega tondra sku', 
post la pluvega tondra sku'. 
Dormu, bo nimf! Sonĝu en paco 
kaj kun la sun' vekiĝu kun graco. 
Ridon vi sendas, 


la brakon etendas, 

al brakumo, al likvor', 

jam vi pretas al amor'. 

Mortas, ho vi! Ne, vi respiras. 
Morto kaj viv' kaj amo kuniras. 
Videblas la langvor', 

sed en okul' fervor'. 

Vi dormu nun ĝis la aŭror', 

vi dormu nun ĝis la aŭror'. 


Carl Michael Bellman 


Franko Luin 

